ส่วนที่ 3 ฐานะการเงิน และผลการดำเนินงาน

13. ข้อมูลทางการเงินที่สำคัญ

13.1 งบการเงิน เปรียบเทียบ 3 ปี

[]

งบกระแสเงินสด เปรียบเทียบ 3 ปี

  ------------------------------------------ ----------------------------------------------------------- ---------- ---------- ----------
                                             งบกระแสเงินสด                                                2557       2556       2555

  กระแสเงินสดจาก กิจกรรมดำเนินงาน                                                                                                  

  กำไรสุทธิก่อนภาษี                                                                                          29,065     29,634     49,893

  รายการปรับกระทบยอดกำไรสุทธิก่อนภาษีเป็นเงินสดรับ (                                                                                    
  จ่าย ) จากกิจกรรมดำเนินงาน                                                                                                      

                                             ค่าเสื่อมราคาและค่าตัดจำหน่าย                                     35,896     37,645     39,290

                                             หนี้สงสัยจะสูญ ( โอนกลับ )                                       (120)      (376)      (529)

                                             การลดมูลค่าของสินค้าคงเหลือ ( โอนกลับ )                           2,702      (4,184)    185

                                             กำไรขาดทุนจากการจำหน่ายที่ดิน อาคารและอุปกรณ์                      (78)       (365)      (920)

                                             ส่วนแบ่งกำไรจากเงินลงทุนในบริษัทร่วม                               0          0          0

                                             (กำไร)ขาดทุนจากการจำหน่ายเงินลงทุนในบริษัทร่วม                     0          0          0

                                             สำรองผลประโยชน์ระยะยาวของพนักงาน                              4,312      10,905     2,277

                                             ขาดทุน(กำไร)จากอัตราแลกเปลี่ยนที่ยังไม่เกิดขึ้น                        (5,095)    3,792      (2,745)

                                             ดอกเบี้ยรับ                                                    (981)      (528)      (215)

                                             ค่าใช้จ่ายดอกเบี้ย                                               0          3          625

                                             กำไรจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน    65,701     76,526     87,861

  สินทรัพย์ดำเนินงาน (เพิ่มขึ้น) ลดลง                                                                                                  

                                             ลูกหนี้การค้าและลูกหนี้อื่น                                          (5,624)    161        60

                                             สินค้าคงเหลือ                                                  7,735      54,395     64,444

                                             สินทรัพย์หมุนเวียนอื่น                                             2,548      (161)      (2,378)

                                             สินทรัพย์ไม่หมุนเวียนอื่น                                           (6)        (15)       1

  หนี้สินดำเนินงาน เพิ่มขึ้น ( ลดลง )                                                                                                  

                                             เจ้าหนี้การค้าและเจ้าหนี้อื่น                                        38         (3,391)    (20,806)

                                             หนี้สินหมุนเวียนอื่น                                               (4,722)    3,247      1,534

                                             หนี้สินไม่หมุนเวียนอื่น                                             (7,091)    (5,550)    (2,324)

                                             เงินสดจากกิจกรรมดำเนินงาน                                      58,579     125,212    128,391

                                                                                                                               

                                             จ่ายดอกเบี้ย                                                   0          (3)        (714)

                                             จ่ายภาษีเงินได้                                                 (3,499)    (11,030)   (9,420)

                                             เงินสดสุทธิจากกิจกรรมดำเนินงาน                                   55,080     114,179    118,257

  กระแสเงินสดจากกิจกรรมลงทุน                                                                                                      

                                             ซื้อที่ดิน อาคารและอุปกรณ์                                         (15,008)   (24,648)   (28,146)

                                             ดอกเบี้ยรับ                                                    964        499        215

                                             เงินสดรับจากการจำหน่ายที่ดิน อาคารและอุปกรณ์                        80         385        950

                                             เงินจ่ายล่วงหน้าค่าเครื่องจักรลดลง (เพิ่มขึ้น)                          (6,081)    (4,424)    0

                                             เงินสดรับจากการจำหน่ายเงินลงทุนในบริษัทร่วม                         0          0          0

                                             เงินลงทุน-ที่มีภาระค้ำประกัน                                       (5)        (5,981)    0

                                             เงินสดสุทธิใช้ไปจากกิจกรรมลงทุน                                   (20,050)   (34,167)   (26,981)

  กระแสเงินสดจากกิจกรรมจัดหาเงิน                                                                                                    

                                             เงินเบิกเกินบัญชีและเงินกู้ระยะสั้นจากสถาบันการเงินเพิ่มขึ้น(ลดลง)          0          0          (58,000)

                                             จ่ายเงินปันผล                                                  (21,000)   (37,500)   (30,000)

                                             เงินสดสุทธิใช้ไปใน กิจกรรมจัดหาเงิน                                (21,000)   (37,500)   (88,000)

  เงินสดและรายการเทียบเท่าเงินสดเพิ่มขึ้น (ลดลง )                                                                14,030     42,512     3,275
  สุทธิ                                                                                                                          

  เงินสดและรายการเทียบเท่าเงินสดต้นปี                                                                          46,453     3,941      666

  เงินสดและรายการเทียบเท่าเงินสดปลายปี                                                                        60,483     46,453     3,941
  ------------------------------------------ ----------------------------------------------------------- ---------- ---------- ----------

13.2 อัตราส่วนทางการเงิน เปรียบเทียบ 3 ปี

[]

14. การวิเคราะห์และคำอธิบายของฝ่ายจัดการ MD&A ประจำปี สิ้นสุดวันที่ 31 ธันาคม 2557

ภาพรวมของการดำเนินธุรกิจ

การดำเนินธุรกิจของบริษัทฯในปี2557ช่วงครึ่งปีแรกยังคงได้รับผลกระทบต่อเนื่องมาจากปัจจัยทางการเมือง
ทำให้กำลังซื้อของผู้บริโภคลดลง ส่วนในครึ่งปีหลังเริ่มมีการฟื้นตัวแต่ยังไม่มากนัก
เนื่องจากปัญหาหนี้ครัวเรือน ผู้บริโภคยังมีความกังวลกับปัญหาค่าครองชีพและราคาสินค้า
ทำให้ต้องประหยัดและระวังในการใช้จ่ายมากขึ้น

ผลิตภัณฑ์ของบริษัทฯกลุ่มยางยืดสำหรับผ้าอ้อมสำเร็จรูป
ผู้ผลิตยังคงมีการเปลี่ยนไปใช้เส้นยางสแปนเด็กซ์ทดแทนเส้นยางยืดอย่างต่อเนื่อง
ผู้ผลิตรายย่อยซึ่งเดิมยังใช้เส้นยางยืดค่อยๆเริ่มหันไปใช้เส้นยางสแปนเด็กซ์ตามผู้ผลิตรายใหญ่ซึ่งเปลี่ยนไปก่อนหน้านี้แล้ว
ทำให้ตลาดของเส้นยางยืดในกลุ่มนี้มีแนวโน้มหดตัวลงเรื่อยๆในอนาคต

กลุ่มอุปกรณ์ทางการแพทย์
ยอดขายผลิตภัณฑ์กลุ่มนี้ของบริษัทฯมีแนวโน้มเติบโตขึ้นเรื่อยๆทั้งในส่วนของตลาดในประเทศและต่างประเทศ
ถึงแม้ว่าในตลาดต่างประเทศยังคงต้องแข่งขันกับคู่แข่งจากจีนและอินเดียในด้านราคาที่รุนแรง
แต่ด้วยแนวทางการดำเนินงานด้านช่องทางจัดจำหน่ายทำให้บริษัทฯสามารถแข่งขันได้ในตลาดกลุ่มนี้

กลุ่มอุปกรณ์เพื่อการออกกำลังกายและกายภาพบำบัด
บริษัทฯสามารถดำเนินธุรกิจในกลุ่มนี้ในตลาดประเทศสหรัฐอเมริกาได้อย่างมั่นคงในส่วนของยางสังเคราะห์
ซึ่งยังเหลือเพียงการพัฒนาผลิตภัณฑ์จากยางธรรมชาติให้มีคุณภาพทัดเทียมกับผู้นำตลาดรายใหญ่เพื่อขยายตลาดต่อไป
โดยทางทีมงานวิจัยและพัฒนาของบริษัทฯก็ยังคงเดินหน้าพัฒนาอย่างต่อเนื่อง

ผลการดำเนินงาน และความสามารถในการทำกำไร

ผลประกอบการของบริษัทฯในปี2557 มียอดรายได้รวม 626 ล้านบาท ลดลงจากปีก่อนร้อยละ 9.8
เป็นการขายส่งออก 311 ล้านบาท ลดลงจากปีก่อนร้อยละ13.37 และการขายในประเทศ 293
ล้านบาท ลดลงจากปีก่อนร้อยละ 3.93 บริษัทฯ มีกำไรสุทธิรวม 25.14 ล้านบาท
เพิ่มขึ้นจากปีก่อน2.89 ล้านบาท คิดเป็นกำไร 3.35 บาทต่อหุ้น

ความสามารถในการทำกำไร : บริษัท ยูเนี่ยนไพโอเนียร์ จำกัด (มหาชน)
มีความสามารถในการทำกำไรในปี2557 เพิ่มขึ้นจากปี 2556 อย่างมีนัยสำคัญ คือ
อัตราผลตอบแทนต่อการใช้สินทรัพย์รวม (ROA) เพิ่มขึ้นจาก 4.46 % เป็น 5.12%
และอัตราผลตอบแทนต่อส่วนของผู้ถือหุ้น (ROE) เพิ่มขึ้นจาก 5.98 % เป็น 6.86 %
สำหรับกำไรต่อหุ้นเพิ่มขึ้นจาก 2.97 บาทต่อหุ้น เป็น 3.35 บาทต่อหุ้น
อัตราการหมุนเวียนของสินทรัพย์รวม ปี2557 ใกล้เคียงกับ ปี2556 คือ 1.27 เท่า และ 1.39
เท่า เมื่อพิจารณาถึงอัตรากำไรขั้นต้น จะเห็นว่าในปี 2557 มีอัตรากำไรขั้นต้น 12.87 %
เพิ่มขึ้นจากปี 2556 ซึ่งมีค่าเท่ากับ 11.72 % เนื่องจากต้นทุนวัตถุดิบ มีแนวโน้มราคายางลดลง
และบริษัทก็มีการขยายตลาดในกลุ่มยางยืดเพื่อการออกกำลังกายและกายภาพบำบัด
และอุปกรณ์ทางการแพทย์ เพิ่มขึ้น

เมื่อพิจารณาถึงเหตุผลที่ทำให้อัตราการหมุนเวียนของสินทรัพย์รวมใกล้เคียงกันคือจาก 1.39 เท่า
เป็น 1.27 เท่า
พบว่าบริษัทยังสามารถบริหารการจัดการสินทรัพย์โดยรวมของบริษัทได้อย่างมีประสิทธิภาพ
อัตราการหมุนเวียนของลูกหนี้ ปี 2557 ใกล้เคียงกับปี 2556 คือจาก 4.78 เท่า เป็น 4.25 เท่า
ทำให้ระยะเวลาในการเก็บหนี้ไม่แตกต่างกับปีที่แล้ว คือ จาก 75 วัน เป็น 85 วัน
เนื่องจากบริษัทไม่มีการเปลี่ยนแปลงการให้เครดิตเทอมแก่ลูกค้า
และสำหรับลูกหนี้ที่เริ่มมีปัญหาในการเก็บชำระหนี้
บริษัทได้มีการตั้งค่าเผื่อหนี้สังสัยจะสูญรายตัวไว้แล้ว ส่วนอัตราการหมุนเวียนของสินค้าคงเหลือ
ปี2557 ไม่แตกต่างกับปี 2556 คือจาก 2.93 เท่า เป็น 3.10 เท่า
และอัตราการหมุนเวียนของสินทรัพย์ถาวรใกล้เคียงกันจาก 5.75 เท่าเป็น 5.82 เท่า
และระยะเวลาถือครองสินค้าลดลง จาก 123 วัน เป็น 116 วัน
เนื่องจากบริษัทฯมีนโยบายในการสำรองวัตถุดิบน้อยลง และราคายางพาราในปี 2557
มีแนวโน้มลดลง ส่วน ROA และ ROE มีสัดส่วนแปรผันตามจำนวนกำไรสุทธิแต่ละปี

การวิเคราะห์ความเสี่ยง : ในการวิเคราะห์ความเสี่ยงระยะสั้น หรือ
การวิเคราะห์สภาพคล่องของบริษัทฯ ในการชำระหนี้ระยะสั้น พบว่าอัตราทุนหมุนเวียน
และอัตราทุนหมุนเร็วของบริษัทฯ เพิ่มขึ้นเล็กน้อยจากปี2556 แต่อยู่ในอัตราส่วนที่ดี ยอมรับได้ คือ
อัตราทุนหมุนเวียนเท่ากับ 5.21 เท่า และ 4.79 เท่า ส่วนอัตราทุนหมุนเร็วเท่ากับ 2.89 เท่า
และ 2.40 เท่า ในระหว่างปี 2557 และปี 2556 ตามลำดับ
และเมื่อพิจารณาอัตราส่วนกระแสเงินสดจากการดำเนินงานต่อหนี้สินหมุนเวียนในปี 2556
มีอัตราส่วนที่ดีมาก คือ 148% ส่วนปี2557 มีอัตราส่วนที่ดีลดลง คือ74 %
เนื่องจากบริษัทซื้อยางพาราเพิ่มขึ้นเท่าที่จำเป็น ส่วนราคายางก็ลดลงด้วย

เงินสดรับจากกิจกรรมดำเนินงานปี2557 ลดลงจากปีก่อน
เนื่องจากบริษัทฯมีกำไรจากการดำเนินงานที่เป็นเงินสดลดลง
ประกอบกับมีเงินสดรับจากการเปลี่ยนแปลงในเงินทุนหมุนเวียนสุทธิในปีนี้ลดลงจากปีก่อน
เงินสดใช้ไปจากกิจกรรมลงทุนในปี 2557 ลดลงจากปีก่อน
เนื่องจากปีก่อนบริษัทฯมีการลงทุนในพันธบัตรรัฐบาลเพื่อค้ำประกันการใช้ไฟฟ้าของบริษัทฯและมีการซื้อสินทรัพย์มากกว่าปีนี้
ส่วนเงินสดใช้ไปในกิจกรรมจัดหาเงิน ลดลงจากปีก่อน เนื่องจากบริษัทจ่ายเงินปันผลประจำปีน้อยลง
และในปีนี้ไม่มีการจ่ายชำระคืนเงินกู้ยืมระยะสั้น เนื่องจากบริษัทฯมีเงินทุนหมุนเวียนเพียงพอ

คุณภาพของทรัพย์สิน : ลูกหนี้การค้าส่วนใหญ่ของบริษัทฯ เป็นลูกหนี้ที่ยังไม่ถึงกำหนดชำระ
และบางรายเกินกำหนดชำระ แต่ได้ตั้งค่าเผื่อหนี้สงสัยจะสูญแล้ว คงเหลือ 0.51 ล้านบาท
หลักเกณฑ์การตั้งค่าเผื่อหนี้สังสัยจะสูญคือลูกหนี้ที่เกินกำหนดชำระ จะพิจารณาเป็นรายตัว
เมื่อมีเหตุการณ์ให้เชื่อได้ว่า ลูกหนี้ไม่มีความสามารถในการชำระหนี้

สินค้าคงเหลือ ปี 2557 เท่ากับ 165 ล้านบาท ลดลงจากปี 2556 คือมียอดคงเหลือเท่ากับ 175
ล้านบาท เนื่องจากปี 2557 บริษัทฯซื้อยางเท่าที่จำเป็นตามนโยบายของบริษัท
และราคายางในปัจจุบันมีแนวโน้มลดลง

นโยบายการตั้งค่าเผื่อสินค้าเสื่อมสภาพ โดยกำหนดอัตราร้อยละของสำรองฯ
สำหรับสินค้าแต่ละประเภท ที่มีอายุนับจากวันที่มีการเคลื่อนไหวครั้งสุดท้าย
เกินกว่ามาตรฐานอายุการใช้งานที่กำหนด
ซึ่งเชื่อว่าสำรองค่าเผื่อสินค้าเสื่อมสภาพที่ตั้งไว้เพียงพอแล้ว

ในระยะเวลาที่ผ่านมาไม่มีรายการพิเศษ หรือรายการที่มิได้เกิดจากการดำเนินงานตามปกติ

ไม่มีการเปลี่ยนแปลงที่สำคัญเกิดขึ้นภายหลังวันที่ในงบการเงินล่าสุดที่จะกระทบต่อฐานะการเงินและผลการดำเนินงานของบริษัท

ไม่มีการปรับโครงสร้างการถือหุ้นของบริษัทในกลุ่มที่จะมีผลต่อการดำเนินงานของบริษัท

บริษัทไม่มีการค้ำประกันให้บุคคลอื่น และไม่มีการผูกพันการลงทุนในโครงการ
หรือภาระผูกพันอื่นในลักษณะเดียวกันที่จะมีผลกระทบต่อผลการดำเนินงานของบริษัท

ปัจจัยที่มีผลกระทบต่อผลการดำเนินงานในอนาคต

แนวโน้มสำหรับปี 2558
บริษัทฯคาดว่าการส่งออกจะค่อยๆปรับตัวในทิศทางที่ดีขึ้นตามภาวะเศรษฐกิจโลก
ส่วนกำลังซื้อภายในประเทศจะได้รับแรงส่งจากการใช้จ่ายของภาครัฐที่มาจากมาตรการกระตุ้นเศรษฐกิจ
รวมทั้งนโยบายภาครัฐที่มีความชัดเจนจะทำให้ความเชื่อมั่นของนักลงทุนและผู้บริโภคปรับตัวดีขึ้น
ปัจจัยที่ต้องติดตามคือ การฟื้นตัวของประเทศคู่ค้าโดยเฉพาะเศรษฐกิจยุโรป
ที่เป็นไปอย่างเปราะบาง และแนวโน้มราคาสินค้าเกษตรที่ยังคงตกต่ำ

คณะกรรมการบริหารความเสี่ยงของบริษัทฯจะพิจารณากำหนดกรอบการบริหารความเสี่ยง
นโยบายในการบริหารความเสี่ยง ตลอดจนดูแลและทบทวนแนวทางการบริหารความเสี่ยงของบริษัท
ฯ ซึ่งประกอบด้วยทีมงานที่รับผิดชอบแต่ละส่วนงาน
โดยมีการประชุมร่วมกันและติดตามผลที่คาดว่าจะเกิดเพื่อหาแนวทางการแก้ไขให้อยู่ในระดับที่เหมาะสมตลอดจนกำกับดูแลให้มีการปฏิบัติตามนโยบายอย่างสม่ำเสมอ